CELEX: 62008CN0432
Language: da
Date: 2008-10-01 00:00:00
Title: Sag C-432/08 P: Appel iværksat den 1. oktober 2008 af Luigi Marcuccio til prøvelse af dom afsagt den 9. juli 2008 af Retten i Første Instans (Første Afdeling) i de forenede sager T-296/05 og T-408/05, Marcuccio mod Kommissionen

6.12.2008   
            
            
               DA
            
            
               Den Europæiske Unions Tidende
            
            
               C 313/17
            
         Appel iværksat den 1. oktober 2008 af Luigi Marcuccio til prøvelse af dom afsagt den 9. juli 2008 af Retten i Første Instans (Første Afdeling) i de forenede sager T-296/05 og T-408/05, Marcuccio mod Kommissionen
   (Sag C-432/08 P)
   (2008/C 313/25)
   Processprog: italiensk
   Parter
   
      Appellant: Luigi Marcuccio (ved avvocato G. Cipressa)
   
      Indstævnte: Kommissionen for De Europæiske Fællesskaber
   Appellanten har nedlagt følgende påstande
   
               —
            
            
               1. Under alle omstændigheder
               
                           1.a.
                        
                        
                           Den appellerede dom ophæves i sin helhed
                        
                     
                           1.b.
                        
                        
                           Begge appeller antages til realitetsbehandling
                        
                     samt
            
         
               —
            
            
               
                  2/A. Principalt, appellanten gives medhold i sine påstande i første instans, dvs: (2/A.1) de anfægtede afgørelser annulleres (2/A.2) om nødvendigt annulleres begge afgørelser om afslag på klagerne (2/A.3) Kommissionen tilpligtes at betale appellanten som godtgørelse 100 % af de af ham afholdte lægeudgifter, som denne anmodede om at få refunderet, eller som erstatning for det tab, der følger af den af indstævnte udviste retsstridige adfærd at betale appellanten et beløb på, henholdsvis, 2 572,32 EUR (to tusinde femhundredeogtooghalvfjerds og toogtredive) og 382,04 EUR (trehundredetoogfirs og fire) eller et beløb, der er højere eller lavere end disse beløb, og som fastsættes af Domstolen som passende og rimelige (2/A.4), indstævnte tilpligtes at betale appellanten morarenter af det beløb, der er omtalt i ovennævnte punkt 2/A.3 i denne appelsag, hvilket beløb fastsættes på grundlag af indledningstidspunkt og sluttidspunkt i overensstemmelse med angivelserne i sagsakterne (2/A.5), indstævnte tilpligtes at godtgøre appellanten alle de af denne afholdte sagsomkostninger i denne appelsag og i første instansen
            
         
               —
            
            
               
                  2/B. Subsidiært hjemvises begge sager til Retten med henblik på fornyet pådømmelse.
            
         Anbringender og væsentligste argumenter
   Urigtig og forvansket gengivelse af de faktiske omstændigheder og af appellantens anbringender i hans skriftlige indlæg, hvoraf følger unøjagtigheden af det materielle indhold af Rettens konklusioner (særligt den appellerede doms præmis 30, 44, 46 og 49).
   Urigtig og fejlagtig fortolkning og anvendelse af begrebet »anfægtelig retsakt«, dommen er endvidere forvirrende, usammenhængende og ulogisk samt i strid med EF-traktatens artikel 231 og tager ikke hensyn til retspraksis vedrørende virkningerne af en af Fællesskabets retsinstanser fastslået annullation af en beslutning vedtaget af en fællesskabsinstitution, tilsidesætter princippet om retskraft og princippet om magtfordeling (særligt den appellerede doms præmis 43, 44 og 49).
   Ingen fuldstændig efterprøvelse samt ingen afgørelse vedrørende et fundamentalt punkt i tvisten (særligt den appellerede doms præmis 12 samt præmis 43-51).